CELEX: 32014R0943
Language: sk
Date: 2014-09-03 00:00:00
Title: Vykonávacie nariadenie Komisie (EÚ) č. 943/2014 z  3. septembra 2014 , ktorým sa stanovuje prideľovací koeficient, ktorý sa má uplatňovať na žiadosti o dovozné povolenia predložené v rámci colných kvót otvorených vykonávacím nariadením (EÚ) č. 416/2014 pre niektoré obilniny s pôvodom na Ukrajine

4.9.2014   
            
            
               SK
            
            
               Úradný vestník Európskej únie
            
            
               L 264/4
            
         VYKONÁVACIE NARIADENIE KOMISIE (EÚ) č. 943/2014
   z 3. septembra 2014,
   ktorým sa stanovuje prideľovací koeficient, ktorý sa má uplatňovať na žiadosti o dovozné povolenia predložené v rámci colných kvót otvorených vykonávacím nariadením (EÚ) č. 416/2014 pre niektoré obilniny s pôvodom na Ukrajine
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:
   
               (1)
            
            
               Vykonávacím nariadením Komisie (EÚ) č. 416/2014 (2) sa otvorili colné kvóty na dovoz niektorých obilnín s pôvodom na Ukrajine.
            
         
               (2)
            
            
               Z oznámení vykonaných v súlade s článkom 4 ods. 1 vykonávacieho nariadenia (EÚ) č. 416/2014 vyplýva, že žiadosti o dovozné povolenia predložené príslušným orgánom od 22. augusta 2014 od 13. hodiny do 29. augusta 2014 do 13. hodiny bruselského času v súlade s článkom 2 ods. 1 druhým pododsekom uvedeného nariadenia sa v prípade kvóty s poradovým číslom 09.4306 týkajú množstiev väčších, ako sú dostupné množstvá. Rozsah, do akého sa môžu dovozné povolenia vydávať, by sa preto mal určiť stanovením prideľovacieho koeficientu, ktorý by sa mal uplatňovať na požadované množstvá v rámci príslušnej kvóty.
            
         
               (3)
            
            
               Takisto by sa už nemali vydávať dovozné povolenia v rámci colnej kvóty s poradovým číslom 09.4306.
            
         
               (4)
            
            
               S cieľom zabezpečiť účinné riadenie postupu vydávania dovozných povolení musí toto nariadenie nadobudnúť účinnosť ihneď po jeho uverejnení,
            
         PRIJALA TOTO NARIADENIE:
   Článok 1
   1.   Pokiaľ ide o žiadosti o dovozné povolenia na produkty v rámci kvóty s poradovým číslom 09.4306 uvedené v prílohe k vykonávaciemu nariadeniu (EÚ) č. 416/2014, ktoré boli predložené od 22. augusta 2014 od 13. hodiny do 29. augusta 2014 do 13. hodiny bruselského času, vydajú sa v prípade žiadostí podaných v rámci colnej kvóty s poradovým číslom 09.4306 povolenia na požadované množstvá upravené prideľovacím koeficientom 56,751219 %.
   2.   Pozastavuje sa vydávanie povolení na množstvá požadované od 29. augusta 2014 od 13. hodiny bruselského času v rámci kvóty s poradovým číslom 09.4306 uvedenej v prílohe k vykonávaciemu nariadeniu (EÚ) č. 416/2014.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. septembra 2014
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Vykonávacie nariadenie Komisie (EÚ) č. 416/2014 z 23. apríla 2014, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 121, 24.4.2014, s. 53).